Persatuan Skuad Pemburu Ikan Asing

Persatuan Skuad Pemburu Ikan Asing (SPIA) ialah sebuah pertubuhan bukan kerajaan di Malaysia yang memberi tumpuan kepada pengawalan dan pengurangan populasi spesies ikan asing invasif di perairan negara. Persatuan ini didaftarkan pada 30 Oktober 2024 dan diluluskan oleh  Jabatan Pendaftaran Pertubuhan Malaysia dengan nombor pendaftaran PPM-014-14-30102024.

SPIA mendapat kerjasama teknikal daripada Jabatan Perikanan Malaysia serta jabatan perikanan negeri-negeri dalam pelaksanaan program berkaitan pengurusan spesies asing invasif di Malaysia.

 Sejarah 

Sebelum didaftarkan secara rasmi, SPIA dikenali sebagai Komuniti Pemburu Ikan Bandaraya (KPIB) dan mula aktif sejak tahun 2022 dengan memberi fokus kepada pemburuan ikan bandaraya, khususnya spesies Hypostomus plecostomus, yang dikenal pasti sebagai spesies asing invasif di beberapa sistem perairan sungai Malaysia.

Sejak akhir 2023 hingga Disember 2025, SPIA merekodkan jumlah tangkapan sebanyak 75 tan (75,000 kilogram) ikan bandaraya di Semenanjung Malaysia.

 Program  

Pada Mei 2025, SPIA bekerjasama membantu Jabatan Perikanan Malaysia melaksanakan Program Pemburuan Ikan Asing Invasif (IAS) Seluruh Malaysia, yang dirancang sebagai inisiatif tahunan bermula tahun tersebut.

Program ini bertujuan menyelaras usaha komuniti dan agensi dalam menangani penyebaran spesies ikan asing invasif secara sistematik.

 Liputan media 

Aktiviti SPIA telah mendapat liputan meluas dalam media tempatan dan antarabangsa, termasuk:







SPIA turut dipaparkan dalam program televisyen seperti Malaysia Hari Ini dan Majalah 3 terbitan TV3 serta liputan oleh TV9 dan saluran berita lain.

 Lihat juga 

 Spesies asing invasif di Malaysia

 Rujukan 

Kategori:Pertubuhan bukan kerajaan di Malaysia
Kategori:Organisasi alam sekitar
Kategori:Penubuhan 2024 di Malaysia